|  |  |  |  |
| --- | --- | --- | --- |
| „APSTIPRINU”:Latvijas Vieglatlētikas Savienība 08.09.2017.  | „APSTIPRINU”:Kokneses novada domes priekšsēdētājsD.Vingris 08.09.2017. | „APSTIPRINU”:Aizkraukles novada Sporta skolas direktore B. Krauze 08.09.2017. | „APSTIPRINU”:Latvijas šķēpmetēju klubs 08.09.2017. |

**NOLIKUMS**

**RUDENS SACENSĪBĀM MEŠANU DISCIPLĪNĀS VIEGLATLĒTIKĀ**

**„KOKNESES KAUSS 2017”**

 **MĒRĶIS UN UZDEVUMS**

* Ieinteresēt sporta skolu audzēkņus par vieglatlētikas mešanu disciplīnām.
* Veicināt sporta skolu audzēkņu vispusīgu sagatavotību.
* Dot pieredzi startam republikas mēroga sacensībās.

**VIETA UN LAIKS**

Sacensības notiek Kokneses stadionā 2017.gada 23.septembrī. Sākums plkst. 11.00.

 **DALĪBNIEKI**

Sacensībās piedalās novadu, pilsētu sporta skolu audzēkņi 3 vecuma grupās.

2000.-2001.g.dz. jaunieši un jaunietes U-18

2002.-2003.g.dz. zēni un meitenes U-16

2004.-2005.g.dz. zēni un meitenes U-14

 **SACENSĪBU PROGRAMMA**

U-18 jaunietes – lode (3 kg), disks (1 kg), šķēps (500 g), veseris (3 kg)

U-18 jaunieši – lode (5 kg), disks (1,5 kg), šķēps (700 g), veseris (5 kg)

U-16 meitenes – lode (3 kg), disks (1 kg), šķēps (400 g), veseris (3 kg)

U-16 zēni – lode (4 kg), disks (1 kg), šķēps (600 g), veseris (4 kg)

U-14 meitenes – lode (2 kg), disks (0,750 kg), šķēps (400 g), veseris (2 kg)

U-14 zēni – lode (3 kg), disks (1 kg), šķēps (400 g), veseris (3 kg)

 **NOSACĪJUMI UN VĒRTĒŠANA**

Sacensības individuālas.

Dalībnieku skaits no vienas organizācijas nav ierobežots.

Par sacensību drošības un iekšējās kārtības noteikumu ievērošanu sacensību laikā un ārpus tām atbild treneris un komandas pārstāvis.

Par sportistu veselību atbild paši dalībnieki vai komandas pārstāvis.

 **SACENSĪBU ORGANIZĀCIJA**

Sacensības organizē un vada Kokneses novada dome, Aizkraukles novada Sporta skola, atbalsta Latvijas Vieglatlētikas savienība un Latvijas Šķēpmetēju klubs.

Sacensību galvenās tiesnešu kolēģijas darbu nodrošina Aizkraukles NSS. Sacensību galvenais tiesnesis B**rigita Krauze** .

 **APBALVOŠANA**

Individuālos uzvarētājus un godalgoto vietu ieguvējus apbalvo ar Kokneses pašvaldības diplomiem un medaļām visām grupām un balvām 1.vietu ieguvējiem „A” un „B” grupai. „C” grupas 1.-3.vietu ieguvēji tiek apbalvoti ar Aizkraukles novada Sporta skolas balvām, bet absolūti labākā rezultāta uzrādītāji lodes grūšanā, diska, šķēpa un vesera mešanā „A” un „B” vecuma grupās jauniešiem, jaunietēm, meitenēm un zēniem tiek apbalvoti ar attiecīgās disciplīnas „Kokneses kausu”.

 **DALĪBNIEKU UZŅEMŠANAS NOTEIKUMI**

Sacensību organizēšanas izdevumus – bāzes īri, tiesnešu apmaksu, apbalvošanas izdevumus sedz sacensību rīkotāji un atbalstītāji.

Ceļa izdevumus, ēdināšanu apmaksā komandējošā organizācija.

 **PIETEIKUMI**

Vārdiskie pieteikumi jāiesniedz Aizkraukles novada Sporta skolai **( e-pasts** **sportask@inbox.lv****)** līdz **22.septembrim plkst. 12.00.**

**Par audzēkņu veselību un sagatavotību sacensībām atbild komandējošā organizācija vai audzēkņa treneris ar parakstu pieteikumā.**

**Par pieteikumu saņemšanu organizācijām jāpārliecinās piezvanot.**

**Pieteikumus vēlams rakstīt** **katrai vecuma grupai atsevišķi** .

**Pieteikšanās sacensībām vai izmaiņu iesniegšana tiek pārtraukta vienu stundu pirms sacensību sākuma.**

 **INFORMĀCIJA**

Sīkāka informācija pa tālr. 65122773 vai mob.27843667